title: Регламент (ЕС) № 1042/2012 на Комисията от 7 ноември 2012 година за изменение на Регламент (ЕС) № 1031/2010 с оглед вписването на тръжна платформа, избрана от Обединеното кралство  текст от значение за ЕИП

text:
               9.11.2012

               BG

               Официален вестник на Европейския съюз

               L 310/19

         РЕГЛАМЕНТ (ЕС) № 1042/2012 НА КОМИСИЯТА
   от 7 ноември 2012 година
   за изменение на Регламент (ЕС) № 1031/2010 с оглед вписването на тръжна платформа, избрана от Обединеното кралство
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 3г, параграф 3 и член 10, параграф 4 от нея,
   като има предвид, че:

               (1)

               Държавите членки, които не участват в съвместната дейност, предвидена в член 26, параграфи 1 и 2 от Регламент (ЕС) № 1031/2010 на Комисията от 12 ноември 2010 г. относно графика, управлението и други аспекти на търга на квоти за емисии на парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (2), могат да изберат своя собствена тръжна платформа за тръжната продажба на своя дял от количеството квоти по глави II и III от Директива 2003/87/ЕО. Съгласно член 30, параграф 5, трета алинея от Регламент (ЕС) № 1031/2010 условие за избора на тези тръжни платформи е те да бъдат вписани в приложение III към посочения регламент.

               (2)

               В съответствие с член 30, параграф 4 от Регламент (ЕС) № 1031/2010 Обединеното кралство информира Комисията за решението си да не участва в съвместната дейност по член 26, параграфи 1 и 2 от посочения регламент, а вместо това да избере своя собствена тръжна платформа.

               (3)

               На 30 април 2012 г. Обединеното кралство уведоми Комисията за намерението си да избере ICE Futures Europe („ICE“) за тръжна платформа съгласно член 30, параграф 1 от Регламент (ЕС) № 1031/2010.

               (4)

               На 25 април 2012 г. Обединеното кралство изпрати уведомлението до Комитета по изменение на климата, създаден съгласно член 9 от Решение № 280/2004/ЕО на Европейския парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото (3). Наред с това Обединеното кралство предостави на Комисията допълнителна информация и разяснения, допълващи подаденото уведомление.

               (5)

               С цел да се гарантира, че предложеният избор на ICE като тръжна платформа по член 30, параграф 1 от Регламент (ЕС) № 1031/2010 е съвместим с изискванията на същия регламент и отговаря на целите, посочени в член 10, параграф 4 от Директива 2003/87/ЕО, е необходимо налагането на някои условия и задължения по отношение на ICE.

               (6)

               В съответствие с членове 18—21 от Регламент (ЕС) № 1031/2010 всяка тръжна платформа е натоварена с редица задачи относно достъпа на лица до офериране в търговете, които включват прилагането на мерки за комплексна проверка на клиента с цел да се гарантира, че до пряко подаване на оферти в търговете са допуснати само лица, отговарящи на условията. Същевременно тръжната платформа има отговорности, свързани с преценката на това дали заявителите отговарят на определени минимални изисквания за допускане до офериране, с подаването и обработването на заявки за допускане до офериране и по отношение на решенията за допускане или отказ за офериране, както и за отмяна или временно прекратяване на вече предоставени разрешения за допускане до офериране. Съгласно модела на сътрудничество между борсата ICE и нейните членове и техните клиенти, членовете на ICE и някои от техните клиенти ще изпълняват такива функции за допускане по отношение на своите съществуващи или бъдещи клиенти. Такъв модел на сътрудничество може да бъде съвместим с разпоредбите на Регламент (ЕС) № 1031/2010, при условие че ICE гарантира спазването на задълженията, наложени на тръжната платформа съгласно Регламент (ЕС) № 1031/2010.

               (7)

               Освен това, в съответствие с член 35, параграф 3, точка б) от Регламент (ЕС) № 1031/2010, от избраната тръжна платформа се изисква да предостави на малките и средни предприятия (МСП) цялостен, справедлив и равнопоставен достъп до офериране в търговете, както и достъп до офериране в търговете за малките емитери. За да се гарантира изпълнението на това изискване, ICE следва да предостави на МСП и малките емитери прозрачна, изчерпателна и актуална информация относно възможностите за достъп до търговете, провеждани от ICE за Обединеното кралство, включително всички необходими практически насоки относно извличането на възможно най-голяма полза от тези възможности. Информацията следва да бъде публично достъпна на интернет страницата на ICE. Наред с това ICE следва да предоставя на назначения съгласно член 24, параграф 2 от Регламент (ЕС) № 1031/2010 тръжен инспектор информация относно обхвата, постигнат в рамките на модела на сътрудничество с борсовите членове и техните клиенти, в това число степента на постигнатото географско покритие, и да отчита в максимална степен направените от тръжния инспектор препоръки в това отношение, така че да гарантира изпълнението на задълженията си съгласно член 35, параграф 3, букви а) и б) от посочения регламент.

               (8)

               В съответствие с член 35, параграф 3, буква д) от Регламент (ЕС) № 1031/2010 при избора на тръжна платформа държавите членки вземат предвид степента, в която даден кандидат за такава платформа е в състояние да избегне нарушения на конкуренцията на вътрешния пазар, включително на пазара на емисии. По-специално следва тръжната платформа да не е в състояние да използва договора за своето избиране, за да повиши конкурентоспособността на другите си дейности, в частност организирания от нея вторичен пазар. Друго условие за вписването на ICE като тръжна платформа следва да бъде ICE, в това число всички борсови членове или клирингови членове, допуснати от ICE, да предоставят възможност на кандидатите за участие в оферирането да бъдат допуснати до търговете, без да бъде налагано изискването да са борсови членове или участници в организирания от ICE вторичен пазар, или в друго място на търговия, оперирано от ICE или от трета страна.

               (9)

               В съответствие с член 35, параграф 3, буква з) от Регламент (ЕС) № 1031/2010 при избора на тръжна платформа държавите членки следва да вземат предвид степента, в която се предвиждат адекватни мерки, изискващи от тръжната платформа да предаде всички материални и нематериални активи, необходими за провеждането на търговете от евентуална следваща тръжна платформа. Тези мерки са формулирани в изходна стратегия, която следва да бъде разгледана от тръжния инспектор. ICE следва да разработи своя ясна и навременна изходна стратегия, отразяваща във възможно най-голяма степен становището на тръжния инспектор.

               (10)

               В съответствие с член 51, параграф 3 от Регламент (ЕС) № 1031/2010 всички такси и условия, прилагани от дадена тръжна платформа, както и тези на клиринговата или разплащателната система, трябва да бъдат ясно определени, лесно разбираеми и публично достъпни. Съгласно предвидения от ICE модел на сътрудничество всички допълнителни такси и условия, прилагани от борсовите членове и техните клиенти във връзка с изпълняваните от тях функции по допускане, също следва да бъдат ясно определени, лесно разбираеми и публично достъпни на електронните страници на субектите, предлагащи услугите, като на интернет страницата на ICE са поместени директни препратки към тези електронни страници.

               (11)

               В съответствие с член 64, параграф 1 от Регламент (ЕС) № 1031/2010 всяка окончателно избрана тръжна платформа трябва да осигури наличие на извънсъдебен механизъм за разглеждане на жалби от кандидати за допускане до офериране, допуснати за участие в тръжната процедура оференти или кандидати, чийто достъп до офериране е отказан, отменен или временно прекратен. Кандидатите за допускане до офериране, допуснатите за участие в тръжната процедура оференти или тези, чийто достъп до офериране е отказан, отменен или временно прекратен, следва да могат да се възползват от правото си на обжалване съгласно член 64 от Регламент (ЕС) № 1031/2010, дори когато съответните решения са взети от борсовите членове на ICE и техните клиенти.

               (12)

               Наред с измененията на собствените правила на ICE за борсова търговия, необходими за гарантиране на цялостното спазване на условието и задълженията, посочени в приложението към настоящия регламент, ICE следва също така да предприеме необходимите допълнителни стъпки, насочени към гарантиране на цялостното спазване, които могат да включват адаптиране на договорни споразумения между ICE и нейните борсови членове, между борсовите членове и клиентите, и между клиентите надолу по веригата.

               (13)

               Освен това следва да се изменят някои позовавания в член 25, параграф 2 от Регламент (ЕС) № 1031/2010, за да се отстранят пропуските в наблюдението на тръжните процедури от страна на тръжния инспектор и от съображения за съгласуваност с други разпоредби на посочения регламент.

               (14)

               Поради това Регламент (ЕС) № 1031/2010 следва да бъде съответно изменен.

               (15)

               С цел да се осигури предсказуемост и своевременно провеждане на търговете от тръжната платформа, която следва да бъде избрана от Обединеното кралство, настоящият регламент следва да влезе в сила в най-кратък срок.

               (16)

               Мерките, предвидени в настоящия регламент, са в съответствие със становището на Комитета по изменение на климата,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 1031/2010 се изменя, както следва:

               (1)

               Член 25, параграф 2 се изменя, както следва:

                           а)

                           буква в) се заменя със следното:

                                       „в)

                                       всяко доказателство за антиконкурентно поведение, пазарна злоупотреба, изпиране на пари, финансиране на тероризъм или престъпна дейност;“

                           б)

                           буква е) се заменя със следното:

                                       „е)

                                       информация за броя, характера и статуса на всички жалби, подадени съгласно член 59, параграф 4 или член 64, параграф 1, както и на всички жалби срещу дадена тръжна платформа, подадени до компетентните национални органи, упражняващи надзор върху тази тръжна платформа, съдилищата или компетентните административни органи, предвидени в националните мерки за транспониране на член 52, параграф 2 от Директива 2004/39/ЕО.“

               (2)

               Приложение III се изменя в съответствие с приложението към настоящия регламент.

         Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2012 година.

            За Комисията

            Председател

         José Manuel BARROSO

      (1)  ОВ L 275, 25.10.2003 г., стр. 32.

      (2)  ОВ L 302, 18.11.2010 г., стр. 1.

      (3)  ОВ L 49, 19.2.2004 г., стр. 1.

      ПРИЛОЖЕНИЕ
      В таблицата, включена в приложение III към Регламент (ЕС) № 1031/2010, се добавя следното:

                     „Тръжни платформи, избрани от Обединеното кралство

                     2

                     Тръжна платформа

                     ICE Futures Europe (ICE)

                     Период, за който е избрана

                     Най-рано от 10 ноември 2012 г. до не по-късно от 9 ноември 2017 г., без да се засяга член 30, параграф 5, втора алинея.

                     Определения

                     За целите на условието и задълженията, отнасящи се към ICE, се прилагат следните определения:

                                 а)

                                 „правила на ICE за борсова търговия“ означава разпоредби на ICE, които по-специално включват договорните правила и процедури, свързани с ICE FUTURES EUA AUCTION CONTRACT и ICE FUTURES EUAA AUCTION CONTRACT;

                                 б)

                                 „борсов член“ означава член съгласно определението в раздел А.1 от правилата на ICE за борсова търговия;

                                 в)

                                 „клиент“ означава клиент на борсов член, както и клиенти на техни клиенти надолу по веригата, които улесняват достъпа на лица до офериране и действат от името на оферентите.

                     Условия

                     Допускането на даден субект до търговете не зависи от това дали той е борсов член или участник във вторичния пазар, организиран от ICE, или в друго място на търговия, оперирано от ICE или от трета страна.

                     Задължения

                                 1.

                                 ICE налага изискването всички решения на борсовите членове на ICE или техните клиенти, свързани с допускането до офериране в търговете, отнемането или временното прекратяване на допускането, да се съобщават на ICE от борсовите членове или техните клиенти, които са взели тези решения, по следния начин:

                                             а)

                                             в случай на решения, с които се отказва допускане до офериране и решения за отнемане или временно прекратяване на допускането до търговете, съобщенията да се изпращат незабавно за всеки отделен случай;

                                             б)

                                             в случай на други решения съобщенията да се изпращат при поискване.

                                       ICE гарантира, че всички такива решения могат да бъдат подложени на проверка от страна на ICE по отношение на тяхното съответствие със задълженията, отнасящи се за тръжната платформа съгласно настоящия регламент, и че борсовите членове на ICE или техните клиенти се съобразяват с резултатите от всяка такава проверка, извършена от ICE. Това може да включва — но да не се ограничава до — използването на всички приложими правила на ICE за борсова търговия, в това число дисциплинарни процедури, или всяко друго действие, необходимо с цел да се улесни допускане до офериране в търговете.

                                 2.

                                 ICE съставя и поддържа на интернет страницата си изчерпателен и актуален списък на борсовите членове или техните клиенти, които отговарят на условията за улесняване на достъпа за МСП и малки емитери до търгове на ICE в Обединеното кралство, наред с лесноразбираеми практически насоки, информиращи МСП и малките емитери за действията, които трябва да предприемат, за да бъдат допуснати до търгове чрез тези борсови членове или техните клиенти.

                                 3.

                                 В срок от шест месеца от началото на търговете или два месеца от назначаването на тръжния инспектор — в зависимост от това коя от двете дати е по-късна — ICE представя доклад пред тръжния инспектор относно постигнатия обхват при модела на сътрудничество с борсовите членове и техните клиенти, в това число степента на постигнатото географско покритие, и отчита във възможно най-висока степен препоръките на тръжния инспектор в това отношение, за да гарантира изпълнение на задължения си съгласно член 35, параграф 3, букви а) и б) от настоящия регламент.

                                 4.

                                 Всички такси и условия, прилагани от ICE и нейната клирингова система към допуснатите до офериране лица или оферентите, са ясно определени, лесно разбираеми и публично достъпни на интернет страницата на ICE, която се актуализира редовно.
                                 ICE гарантира, че когато борсов член или негов клиент налага допълнителни такси и условия за допускане до офериране, тези такси и условия са ясно определени, лесно разбираеми и публично достъпни на електронните страници на субектите, предлагащи услугите, като на интернет страницата на ICE са поместени директни препратки към тези електронни страници.

                                 5.

                                 Без да се засягат другите средства за правна защита, ICE осигурява наличието на Процедури за разрешаване на жалби на ICE (ICE Complaints Resolution Procedures), с които да се вземат решения относно жалби, подадени във връзка с решения на борсови членове на ICE или техни клиенти за предоставяне на достъп до офериране в търговете, отказ от допускане до офериране, отменяне или временно прекратяване на вече издадени разрешения за допускане до офериране в търговете, които са по-конкретно посочени в точка 1.

                                 6.

                                 ICE изменя своите правила за борсова търговия, за да осигури цялостно спазване на условието и задълженията за вписването си, които са посочени в настоящото приложение. По-специално изменените правила на ICE за борсова търговия предвиждат задълженията, посочени в точки 1, 2, 4 и 5.

                                 7.

                                 В срок от два месеца от 10 ноември 2012 г. ICE представя на Обединеното кралство своята изходна стратегия с цел консултиране с тръжния инспектор. В рамките на два месеца от получаване на становището на тръжния инспектор ICE преразглежда своята изходна стратегия, като се съобразява в най-голяма степен с полученото становище.

                                 8.

                                 Обединеното кралство уведомява Комисията за всички съществени промени в договорните споразумения с ICE, за което Комисията е уведомена на 30 април, 4 май и 14 юни 2012 г., и които са съобщени на Комитета по изменението на климата на 15 май и 3 юли 2012 г.“


title: Регламент за изпълнение (ЕС) 2016/1979 на Комисията от 11 ноември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               12.11.2016

               BG

               Официален вестник на Европейския съюз

               L 305/26

         РЕГЛАМЕНТ ЗА ИЗПЪЛНЕНИЕ (ЕС) 2016/1979 НА КОМИСИЯТА
   от 11 ноември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  84,7

                  ZZ

                  84,7

                  0707 00 05

                  TR

                  146,7

                  ZZ

                  146,7

                  0709 93 10

                  MA

                  70,5

                  TR

                  142,4

                  ZZ

                  106,5

                  0805 20 10

                  MA

                  88,2

                  ZZ

                  88,2

                  0805 20 30 , 0805 20 50 , 0805 20 70 , 0805 20 90

                  PE

                  122,6

                  TR

                  70,2

                  ZZ

                  96,4

                  0805 50 10

                  AR

                  67,2

                  CL

                  69,9

                  TR

                  93,6

                  UY

                  38,4

                  ZZ

                  67,3

                  0806 10 10

                  BR

                  298,0

                  IN

                  164,3

                  PE

                  343,2

                  TR

                  138,3

                  US

                  336,6

                  ZA

                  345,1

                  ZZ

                  270,9

                  0808 10 80

                  CL

                  174,1

                  NZ

                  142,8

                  ZA

                  117,8

                  ZZ

                  144,9

                  0808 30 90

                  CN

                  109,8

                  TR

                  168,6

                  ZZ

                  139,2

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/1962 на Комисията от 7 ноември 2016 година относно класирането на някои стоки в Комбинираната номенклатура

text:
                  10.11.2016

                  BG

                  Официален вестник на Европейския съюз

                  L 303/1

            РЕГЛАМЕНТ ЗА ИЗПЪЛНЕНИЕ (ЕС) 2016/1962 НА КОМИСИЯТА
      от 7 ноември 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 7 ноември 2016 година.

               За Комисията,

               от името на председателя,

            Stephen QUEST

               Генерален директор на генерална дирекция „Данъчно облагане и митнически Съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране
                     Код по КН

                     Основания

                     (1)

                     (2)

                     (3)

                     Несглобени врати за душ кабини, предназначени да бъдат монтирани и закрепени на стена, състоящи се от следните компоненти:

                                 —

                                 два панела, изработени от еднопластово безопасно стъкло (ESG EN 12150), с размери 2 100  × 860 × 6 mm (въртящ се панел, който функционира като врата) и 2 100  × 810 × 6 mm (неподвижен/невъртящ се панел),

                                 —

                                 два алуминиеви профила, които следва да бъдат закрепени от едната страна на всеки панел, с размери 2 100  × 25 mm, съдържащи релси, пластмасово уплътнение и четири отвора за винтове,

                                 —

                                 кръгли ръчки, греди, планки, панти, скоби и други крепежни елементи, изработени от висококачествена стомана,

                                 —

                                 винтове, шестостенни ключове, щифтове и стоманени връзки,

                                 —

                                 уплътнения (магнитно уплътнение за затваряне на панелите на вратата и гофрирано уплътнение за уплътняване между неподвижните и подвижните части).

                           Стъклото е със защита — било е термообработено и обработено срещу повреждане от варовик, замърсяване и остатъци от почистващи средства.
                     (вж. изображението на вече монтирания артикул) (*)

                     7020 00 80

                     Класирането се определя от общи правила 1, 2, буква а), 3, буква б) и 6 за тълкуване на Комбинираната номенклатура и от описанието на кодове по КН 7020 00  и 7020 00 80 .
                     Изделието е сложен артикул, представен несглобен, състоящ се от различни елементи. Тъй като профилите са само от едната страна на всеки панел, не може да се счита, че продуктът е поставен в рамка (вж. също Обяснителните бележки към Комбинираната номенклатура за глава 70, Общи разпоредби, втори параграф). Профилите, крепежните елементи, винтовете, щифтовете, уплътненията и т.н. са елементи с второстепенно значение. Следователно стъклото придава на продукта неговия основен характер.
                     Поради това класирането в позиция 7326  като други изделия от стомана или в позиция 7610  като каси от алуминий, се изключва.
                     Класирането в позиция 7013  като стъклени предмети за тоалетни или подобни цели също се изключва, тъй като са обхванати само малки движими изделия (вж. също Обяснителните бележки към Хармонизираната система за позиция 7013 , първи параграф, (2).
                     Класиране в позиция 7007  като предпазно стъкло също се изключва, тъй като тази позиция обхваща предпазните стъкла, но не продуктите, направени от тях.
                     Следователно изделието следва да бъде класирано в код по КН 7020 00 80  като „други изделия от стъкло“.

            (*)  Изображението е само за информация.


title: Регламент за изпълнение (ЕС) 2016/2373 на Съвета от 22 декември 2016 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за изменение на Регламент за изпълнение (ЕС) 2016/1127

text:
               23.12.2016

               BG

               Официален вестник на Европейския съюз

               L 352/31

         РЕГЛАМЕНТ ЗА ИЗПЪЛНЕНИЕ (ЕС) 2016/2373 НА СЪВЕТА
   от 22 декември 2016 година
   за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за изменение на Регламент за изпълнение (ЕС) 2016/1127
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 12 юли 2016 г. Съветът прие Регламент за изпълнение (ЕС) 2016/1127 (2) за прилагане на член 2, параграф 3 от Регламент (ЕО) № 2580/2001, чрез съставяне на актуализиран списък на лицата, групите и образуванията, по отношение на които се прилага Регламент (ЕО) № 2580/2001.

               (2)

               Съветът установи, че още три лица са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС на Съвета (3), че по отношение на тях е било взето решение от компетентен орган по смисъла на член 1, параграф 4 от същата обща позиция и че към тях следва да се прилагат специалните ограничителни мерки, предвидени в Регламент (ЕО) № 2580/2001.

               (3)

               Списъкът на лицата, групите и образуванията, по отношение на които се прилага Регламент (ЕО) № 2580/2001, следва съответно да се измени,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) 2016/1127 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 декември 2016 година.

            За Съвета

            Председател

         M. LAJČÁK

      (1)  ОВ L 344, 28.12.2001 г., стр. 70.

      (2)  Регламент за изпълнение (ЕС) 2016/1127 на Съвета от 12 юли 2016 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2015/2425 (ОВ L 188, 13.7.2016 г., стр. 1).

      (3)  Обща позиция 2001/931/ОВППС на Съвета от 27 декември 2001 година за прилагането на специални мерки за борба с тероризма (ОВ L 344, 28.12.2001 г., стр. 93).

      ПРИЛОЖЕНИЕ
      Лицата, изброени по-долу, се добавят в списъка на лицата, съдържащ се в раздел I (Лица) от приложението към Регламент за изпълнение (ЕС) 2016/1127:

                  —

                  EL HAJJ, Hassan Hassan, роден на 22 март 1988 г. в Zaghdraiya, Sidon (Ливан), канадски гражданин. Номер на паспорта: JX446643 (Канада);

                  —

                  MELIAD, Farah (известен също като HUSSEIN HUSSEIN, известен също като JAY DEE), роден на 5 ноември 1980 г. в Сидни (Австралия), австралийски гражданин. Номер на паспорта: M2719127 (Австралия);

                  —

                  ȘANLI, Dalokay (известен също като Sinan), роден на 13 октомври 1976 г. в Pülümür (Турция).


title: Регламент за изпълнение (ЕС) № 709/2012 на Съвета от 2 август 2012 година за прилагане на Регламент (ЕС) № 267/2012 относно ограничителни мерки срещу Иран

text:
               3.8.2012

               BG

               Официален вестник на Европейския съюз

               L 208/2

         РЕГЛАМЕНТ ЗА ИЗПЪЛНЕНИЕ (ЕС) № 709/2012 НА СЪВЕТА
   от 2 август 2012 година
   за прилагане на Регламент (ЕС) № 267/2012 относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 267/2012 (1), и по-специално член 46, параграфи 1 и 2 от него,
   като има предвид, че:

               (1)

               На 23 март 2012 г. Съветът прие Регламент (ЕС) № 267/2012.

               (2)

               Съветът счита, че някои лица следва да бъдат заличени от списъка на физическите и юридическите лица, образуванията и органите, спрямо които се прилагат ограничителните мерки, съдържащ се в приложение IХ към Регламент (ЕС) № 267/2012, и че вписванията за някои образувания следва да бъдат изменени.

               (3)

               След решението на комитета на Съвета за сигурност на Организацията на обединените нации (наричан по-долу „Съветът за сигурност на ООН“), учреден съгласно Резолюция 1737 (2006) на Съвета за сигурност на ООН, две лица и едно образувание следва да бъдат заличени от списъка, съдържащ се в приложение IХ към Регламент (ЕС) № 267/2012, и да бъдат включени в списъка на физическите и юридическите лица, образуванията и органите, спрямо които се прилагат ограничителните мерки, посочени в приложение VIII към същия регламент.

               (4)

               Списъците, съдържащи се в приложения VIII и IХ към Регламент (ЕС) № 267/2012, следва да бъдат съответно изменени.

               (5)

               Настоящият регламент следва да влезе в сила в деня на публикуването му, за да се осигури ефективността на предвидените в него мерки,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, изброени в приложение I към настоящия регламент, се заличават от списъка, съдържащ се в приложение IХ към Регламент (ЕС) № 267/2012.
   Член 2
   В приложение IХ към Регламент (ЕС) № 267/2012 вписванията за образуванията, посочени в приложение II към настоящия регламент, се заменят с вписванията, съдържащи се в приложение II към настоящия регламент.
   Член 3
   Лицата и образуванията, изброени в приложение III към настоящия регламент, се заличават от списъка, съдържащ се в приложение IХ към Регламент (ЕС) № 267/2012, и се добавят в списъка, съдържащ се в приложение VIII към Регламент (ЕС) № 267/2012, изменено в съответствие с вписванията в приложение III към настоящия регламент.
   Член 4
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 август 2012 година.

            За Съвета

            Председател

         A. D. MAVROYIANNIS

      (1)  ОВ L 88, 24.3.2012 г., стр. 1.

      ПРИЛОЖЕНИЕ I

         Лица, посочени в член 1

                  1.

                  Д-р Ahmad AZIZI

                  2.

                  Д-р Ali DIVANDARI

                  3.

                  Д-р Abdolnaser HEMMATI

                  4.

                  Mohammad Reza MESKARIAN

                  5.

                  Sayeed ZAVVAR

      ПРИЛОЖЕНИЕ II

         Образувания, посочени в член 2

                  Име

                  Идентификационни данни

                  Основания

                  Дата на включване в списъка

                  1.

                  Mobin Sanjesh

                  Entry 3, No 11, 12th Street, Miremad Alley, Abbas Abad, Техеран

                  Участва в покупката на оборудване и материали, които имат пряко приложение в иранската ядрена програма.

                  1.12.2011 г.

                  2.

                  Банка Melli Iran ZAO (известна още като Mir Business Bank)

                  Number 9/1, Ulitsa Mashkova, Moscow, 130064, Русия Друг адрес: Mashkova st. 9/1 Moscow 105062 Русия

                  Притежавана от Bank Melli.

                  23.6.2008 г.

                  3.

                  Melli Bank plc

                  London Wall, 11th floor, London EC2Y 5EA, Обединено кралство

                  Собственост на Bank Melli.

                  23.6.2008 г.

                  4.

                  Neka Novin (известен още като Niksa Nirou)

                  Unit 7, No 12, 13th Street, Mir-Emad St, Motahary Avenue, Техеран, 15875-6653

                  Участва в доставката на специализирано оборудване и материали с пряко приложение в иранската ядрена програма.

                  23.5.2011 г.

                  5.

                  Bank Tejarat

                              Пощенски адрес: Taleghani Br. 130, Taleghani Ave. P.O.Box: 11365 - 5416, Tehran

                              Tel.: 88826690

                              Tlx.: 226641 TJTA IR.

                              Fax: 88893641

                              Website: http://www.tejaratbank.ir

                  Банка Tejarat е отчасти държавна собственост. Чрез нея пряко са подпомагани ядрените дейности на Иран. Например през 2011 г. банка Tejarat улесни движението на десетки милиони долари с цел да подпомогне посочената от ООН Организация за атомна енергия на Иран (AEOI) в продължаващите ѝ усилия да придобие уранов концентрат. AEOI е основната иранска организация за научноизследователска и развойна дейност в областта на ядрените технологии и управлява програми за производство на ядрен материал. Освен това Bank Tejarat редовно е подпомагала посочени в списъка ирански банки да заобикалят международните санкции, като например е извършвала дейности, свързани с дружества фантоми на посочената от ООН Shahid Hemmat Industrial Group.

                  23.1.2012 г.

                  6.

                  Shahid Beheshti University

                  Daneshju Blvd., Yaman St., Chamran Blvd., P.O. Box 19839-63113, Техеран, Иран

                  Притежаван е или е под контрола на Министерството на отбраната и логистиката на въоръжените сили (MODAFL). Извършва научни изследвания във връзка с разработването на ядрени оръжия.

                  23.5.2011 г.

      ПРИЛОЖЕНИЕ III

         Лица и образувание, посочени в член 3

      Лица

                  1.

                  Azim Aghajani (изписвано още и: Adhajani). Длъжност: член на силите „Qods“ на IRGC, който действа под ръководството на командващия силите „Qods“ генерал-майор Qasem Soleimani, посочен от Съвета за сигурност на ООН в Резолюция 1747 (2007).
                  Други сведения: улеснявал е действия в нарушение на параграф 5 от Резолюция 1747 (2007), в който се забранява износът на оръжия и свързани с тях материали от Иран.
                  Допълнителна информация: гражданство: Иран. Паспорт № 6620505, 9003213
                  Дата на посочване от ООН: 18 април 2012 г.

                  2.

                  Ali Akbar Tabatabaei (известен още като: Sayed Akbar Tahmaesebi). Длъжност: член на силите „Qods“ на IRGC, който действа под ръководството на командващия силите „Qods“ генерал-майор Qasem Soleimani, посочен от Съвета за сигурност на ООН в Резолюция 1747 (2007).
                  Други сведения: улеснявал е действия в нарушение на параграф 5 от Резолюция 1747 (2007), в който се забранява износът на оръжия и свързани с тях материали от Иран.
                  Допълнителна информация: гражданство: Иран. Дата на раждане: 1967 г.
                  Дата на посочване от ООН: 18 април 2012 г.

            Образувание

                  1.

                  Behineh Trading Co.
                  Други сведения: иранско дружество, изиграло ключова роля при нелегалния трансфер на оръжия от Иран за Западна Африка и действало като изпращач на оръжейната пратка от името на силите „Qods“ на IRGC, ръководени от генерал-майор Qasem Soleimani, посочен от Съвета за сигурност на ООН в Резолюция 1747 (2007).
                  Допълнителна информация: местонахождение: Tavakoli Building, Opposite of 15th Alley, Emam-Jomeh Street, Техеран, Иран. Телефон: +98 9195382305. Уебсайт: http://www.behinehco.ir
                  Дата на посочване от ООН: 18 април 2012 г.


title: Регламент за изпълнение (ЕС) № 965/2014 на Комисията от 11 септември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               12.9.2014

               BG

               Официален вестник на Европейския съюз

               L 271/45

         РЕГЛАМЕНТ ЗА ИЗПЪЛНЕНИЕ (ЕС) № 965/2014 НА КОМИСИЯТА
   от 11 септември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 септември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  59,9

                  TR

                  64,5

                  ZZ

                  62,2

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  123,3

                  ZZ

                  123,3

                  0805 50 10

                  AR

                  187,5

                  BR

                  100,4

                  CL

                  194,1

                  IL

                  182,0

                  UY

                  126,6

                  ZA

                  179,1

                  ZZ

                  161,6

                  0806 10 10

                  BR

                  163,2

                  EG

                  159,9

                  MA

                  157,9

                  TR

                  120,3

                  ZZ

                  150,3

                  0808 10 80

                  BA

                  50,7

                  BR

                  65,4

                  CL

                  74,2

                  NZ

                  120,1

                  US

                  129,1

                  ZA

                  101,1

                  ZZ

                  90,1

                  0808 30 90

                  CN

                  102,4

                  TR

                  132,3

                  XS

                  50,3

                  ZA

                  120,5

                  ZZ

                  101,4

                  0809 30

                  TR

                  134,9

                  ZZ

                  134,9

                  0809 40 05

                  MK

                  41,2

                  ZZ

                  41,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/2290 на Комисията от 16 декември 2016 година за одобряване на пероцетна киселина като съществуващо активно вещество за използване в биоциди от продуктови типове 11 и 12 (Текст от значение за ЕИП )

text:
               17.12.2016

               BG

               Официален вестник на Европейския съюз

               L 344/71

         РЕГЛАМЕНТ ЗА ИЗПЪЛНЕНИЕ (ЕС) 2016/2290 НА КОМИСИЯТА
   от 16 декември 2016 година
   за одобряване на пероцетна киселина като съществуващо активно вещество за използване в биоциди от продуктови типове 11 и 12
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък съдържа пероцетна киселина.

               (2)

               Пероцетната киселина бе оценена за употреба в продукти от продуктов тип 11 — консерванти за системи за течно охлаждане и преработка, и продуктов тип 12 — антиплесенни продукти, както са описани в приложение V към Регламент (ЕС) № 528/2012.

               (3)

               За оценяващ компетентен орган беше определена Финландия и на 3 юли 2015 г. тя представи докладите за оценката, заедно със своите препоръки.

               (4)

               В съответствие с член 7, параграф 2 от Делегиран регламент (ЕС) № 1062/2014 на 14 юни 2016 г. Комитетът по биоцидите изготви становищата на Европейската агенция по химикали, като взе предвид заключенията на оценяващия компетентен орган.

               (5)

               Съгласно тези становища може да се очаква, че биоцидите от продуктови типове 11 и 12, които съдържат пероцетна киселина, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

               (6)

               Поради това е целесъобразно пероцетната киселина да бъде одобрена за употреба в биоциди от продуктови типове 11 и 12 при спазване на определени спецификации и условия.

               (7)

               Пероцетната киселина е във воден разтвор, съдържащ оцетна киселина и водороден пероксид. Поради наличието на водороден пероксид, който може да се използва в производството на прекурсори на взривни вещества, разрешенията за биоцидни продукти, които съдържат пероцетна киселина, следва да не засягат Регламент (ЕС) № 98/2013 на Европейския парламент и на Съвета (3).

               (8)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (9)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Пероцетната киселина се одобрява като активно вещество за употреба в биоциди от продуктови типове 11 и 12 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2016 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Регламент (ЕС) № 98/2013 на Европейския парламент и на Съвета от 15 януари 2013 г. относно предлагането на пазара и използването на прекурсори на взривни вещества (ОВ L 39, 9.2.2013 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Пероцетна киселина

                  Наименование по IUPAC:
                  Пероксиетанова киселина
                  ЕО №: 201-186-8
                  CAS №: 79-21-0

                  Спецификацията се основава на изходните материали водороден пероксид и оцетна киселина, които се използват за производството на пероцетна киселина.
                  Пероцетна киселина във воден разтвор, съдържащ оцетна киселина и водороден пероксид.

                  1 юли 2018 г.

                  30 юни 2028 г.

                  11

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Поради наличието на водороден пероксид разрешенията за биоциди се издават, без да се засягат разпоредбите на Регламент (ЕС) № 98/2013.

                              3)

                              Предвид установените рискове за оценените видове употреба, в оценката на продукта трябва да се обърне особено внимание на:

                                          а)

                                          промишлените и професионалните потребители;

                                          б)

                                          морската вода за продукти, използвани в охладителни системи, в които водата се използва еднократно;

                                          в)

                                          почвата и повърхностните води за продукти, използвани в обширни отворени рециркулационни охладителни системи.

                  12

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Поради наличието на водороден пероксид разрешенията за биоциди се издават, без да се засягат разпоредбите на Регламент (ЕС) № 98/2013.

                              3)

                              Предвид установените рискове за оценените видове употреба, в оценката на продукта трябва да се обърне особено внимание на промишлените и професионалните потребители.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) № 323/2012 на Комисията от 16 април 2012 година за установяване на стандартни стойности при внос с цел определяне на входната цена на някои плодове и зеленчуци

text:
               17.4.2012

               BG

               Официален вестник на Европейския съюз

               L 105/41

         РЕГЛАМЕНТ ЗА ИЗПЪЛНЕНИЕ (ЕС) № 323/2012 НА КОМИСИЯТА
   от 16 април 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  51,0

                  TN

                  105,7

                  TR

                  80,7

                  ZZ

                  79,1

                  0707 00 05

                  TR

                  155,5

                  ZZ

                  155,5

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  91,2

                  TR

                  160,8

                  ZZ

                  126,0

                  0805 10 20

                  EG

                  52,5

                  IL

                  84,7

                  MA

                  48,8

                  TN

                  63,2

                  TR

                  61,6

                  ZA

                  34,5

                  ZZ

                  57,6

                  0805 50 10

                  EG

                  34,3

                  TR

                  69,8

                  ZZ

                  52,1

                  0808 10 80

                  AR

                  88,7

                  BR

                  83,7

                  CA

                  128,3

                  CL

                  99,9

                  CN

                  110,4

                  MK

                  31,8

                  NZ

                  137,2

                  US

                  169,0

                  ZA

                  142,8

                  ZZ

                  110,2

                  0808 30 90

                  AR

                  98,0

                  CL

                  111,0

                  CN

                  77,5

                  US

                  107,0

                  UY

                  67,7

                  ZA

                  115,5

                  ZZ

                  96,1

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/347 на Комисията от 10 март 2016 година за определяне на технически стандарти за изпълнение по отношение на точния формат на списъците на лицата с достъп до вътрешна информация и за актуализиране на списъците на лицата с достъп до вътрешна информация в съответствие с Регламент (ЕС) № 596/2014 на Европейския парламент и на Съвета (Текст от значение за ЕИП)

text:
               11.3.2016

               BG

               Официален вестник на Европейския съюз

               L 65/49

         РЕГЛАМЕНТ ЗА ИЗПЪЛНЕНИЕ (ЕС) 2016/347 НА КОМИСИЯТА
   от 10 март 2016 година
   за определяне на технически стандарти за изпълнение по отношение на точния формат на списъците на лицата с достъп до вътрешна информация и за актуализиране на списъците на лицата с достъп до вътрешна информация в съответствие с Регламент (ЕС) № 596/2014 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 596/2014 на Европейския парламент и на Съвета от 16 април 2014 г. относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията (1), и по-специално член 18, параграф 9 от него,
   като има предвид, че:

               (1)

               В съответствие с член 18 от Регламент (ЕС) № 596/2014 от емитентите, участниците на пазара на квоти за емисии, тръжните платформи, провеждащите търгове лица и тръжния инспектор, или от всяко друго лице, което действа от тяхно име или за тяхна сметка, се изисква да изготвят списъци на лицата с достъп до вътрешна информация и редовно да ги актуализират в съответствие с точно определен формат.

               (2)

               Установяването на точния формат, включително използването на стандартни образци, би трябвало да улесни еднаквото прилагане на изискването за изготвяне и актуализиране на списъците на лицата с достъп до вътрешна информация, определени в Регламент (ЕС) № 596/2014. Това би трябвало също така да осигури на компетентните органи необходимата информация, за да могат да изпълнят задачата за защита на лоялните отношения на финансовите пазари и да извършват разследвания на евентуални пазарни злоупотреби.

               (3)

               Тъй като в рамките на даден субект могат да съществуват едновременно множество елементи вътрешна информация, в списъците на лицата с достъп до вътрешна информация следва да се посочват точно конкретните елементи вътрешна информация, до които са имали достъп лицата, работещи за емитенти, участници на пазара на квоти за емисии, тръжни платформи, провеждащи търгове лица и тръжния инспектор (независимо дали става въпрос, освен другото, за сделка, проект, корпоративно или финансово събитие, публикуване на финансови отчети или предупреждения относно печалбата). За тази цел списъкът на лицата с достъп до вътрешна информация следва да бъде структуриран на раздели с отделен раздел за всеки елемент вътрешна информация. Всеки раздел следва да включва всички лица, които имат достъп до един и същ конкретен елемент вътрешна информация.

               (4)

               За да се избегне едновременното вписване на едни и същи физически лица в различни раздели на списъците на лицата с достъп до вътрешна информация, емитентите, участниците на пазара на квоти за емисии, тръжните платформи, провеждащите търгове лица и тръжния инспектор, или лицата, които действат от тяхно име или за тяхна сметка, могат да решат да изготвят и редовно да актуализират допълнителен раздел на списъка на лицата с достъп до вътрешна информация, който се нарича „раздел за лицата с постоянен достъп до цялата вътрешна информация“ и се различава от останалите раздели на списъка на лицата с достъп до вътрешна информация, тъй като не се създава при наличието на конкретен елемент вътрешна информация. В такъв случай разделът за лицата с постоянен достъп до цялата вътрешна информация следва да включва само лицата, които поради естеството на своите отговорности или своята длъжност имат достъп по всяко време до цялата вътрешна информация в рамките на емитента, участника на пазара на квоти за емисии, тръжната платформа, провеждащото търга лице или тръжния инспектор.

               (5)

               Списъкът на лицата с достъп до вътрешна информация следва по принцип да съдържа лични данни, които улесняват идентифицирането на тези лица. Тази информация следва да включва датата на раждане, личния адрес и когато е приложимо — националния идентификационен номер на съответните физически лица.

               (6)

               Списъкът на лицата с достъп до вътрешна информация следва да съдържа и данни, които могат да подпомогнат компетентните органи при провеждането на разследвания, за бързо анализиране на търговското поведение на лицата с достъп до вътрешни информация, за установяване на връзки между лица с достъп до вътрешна информация и лица, замесени в подозрителни търговски практики, както и за установяване на осъществени контакти между тях в критични моменти. В това отношение от основно значение са телефонните номера, тъй като те позволяват на компетентния орган да действа бързо и при необходимост да изисква записи на пренос на данни. Освен това тези данни следва да се осигурят от самото начало, за да не се компрометира неприкосновеността на разследването от необходимостта компетентният орган да отправя в хода на разследването допълнителни искания за информация към емитента, участника на пазара на квоти за емисии, тръжната платформа, провеждащото търга лице, тръжния инспектор или лицето с достъп до вътрешна информация.

               (7)

               С цел осигуряване при поискване на възможно най-бърз достъп за компетентния орган до списъка на лицата с достъп до вътрешна информация и за да не се застраши дадено разследване от необходимостта да се иска информация от лицата в списъка на лицата с достъп до вътрешна информация, този списък следва да се изготви в електронен формат и винаги да се актуализира незабавно при настъпване на някое от обстоятелствата, посочени в Регламент (ЕС) № 596/2014.

               (8)

               Използването на определени от компетентните органи специални електронни формати за представяне на списъците на лицата с достъп до вътрешна информация би трябвало също така да намали административната тежест за компетентните органи, емитентите, участниците на пазара на квоти за емисии, тръжните платформи, провеждащите търгове лица или тръжния инспектор, както и за лицата, които действат от тяхно име или за тяхна сметка. Електронните формати следва да дават възможност информацията, включена в списъка на лицата с достъп до вътрешна информация, да остане поверителна и да бъдат спазени определените в законодателството на Съюза правила за обработка и предаване на лични данни.

               (9)

               Тъй като обаче емитентите на пазар за растеж на МСП са освободени от задължението за изготвяне и редовно актуализиране на списъци на лицата с достъп до вътрешна информация, поради което може да изготвят и съхраняват тази информация във формат, различен от електронния формат, изискван с настоящия регламент за останалите емитенти, е необходимо на емитентите на пазар за растеж на МСП да не се налага изискването да използват електронен формат за предаване на списъците на лицата с достъп до вътрешна информация на компетентните органи. Аналогично на това е целесъобразно също така да не се изисква да се представят определени лични данни, когато тези данни не са на разположение на тези емитенти в момента, в който се изисква да се предаде списъкът на лицата с достъп до вътрешна информация. При всички случаи списъците на лицата с достъп до вътрешна информация следва да се предават по начин, който да гарантира пълнотата, поверителността и целостта на информацията.

               (10)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари.

               (11)

               Европейският орган за ценни книжа и пазари проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2).

               (12)

               С цел да се гарантира безпрепятственото функциониране на финансовите пазари, е необходимо настоящият регламент да влезе в сила възможно най-скоро и определените в настоящия регламент разпоредби да се прилагат от същата дата като определената в Регламент (ЕС) № 596/2014,

         ПРИЕ НАСТОЯЩИЯ РЕГЛАМЕНТ:
   Член 1
   Определения
   За целите на настоящия регламент се прилага следното определение:

               „електронни средства“ означава електронно оборудване за обработка (включително дигитална компресия), съхранение и предаване на данни, използващо кабели, радиотехнологии, оптични технологии или други електромагнитни средства.

         Член 2
   Формат за изготвяне и актуализиране на списъка на лицата с достъп до вътрешна информация
   1.   Емитентите, участниците на пазара на квоти за емисии, тръжните платформи, провеждащите търгове лица и тръжният инспектор, или всяко друго лице, което действа от тяхно име или за тяхна сметка, гарантират, че техният списък на лицата с достъп до вътрешна информация е структуриран на отделни раздели за различните елементи вътрешна информация. Към списъка на лицата с достъп до вътрешна информация се добавят нови раздели при установяване на нова вътрешна информация, която съответства на определението в член 7 от Регламент (ЕС) № 596/2014.
   Всеки раздел на списъка на лицата с достъп до вътрешна информация може да включва само данни за физически лица, които имат достъп до вътрешна информация, отнасяща се за този раздел.
   2.   Посочените в параграф 1 лица могат да вмъкнат в своя списък на лицата с достъп до вътрешна информация допълнителен раздел с данните на физическите лица, които имат достъп по всяко време до цялата вътрешна информация („лица с постоянен достъп до цялата вътрешна информация“).
   Данните на лицата с постоянен достъп до цялата вътрешна информация, включени в посочения в първа алинея допълнителен раздел, не могат да бъдат включени в другите раздели на посочения в параграф 1 списък на лицата с достъп до вътрешна информация.
   3.   Посочените в параграф 1 лица изготвят и редовно актуализират списъка на лицата с достъп до вътрешна информация в електронен формат в съответствие с образец 1 от приложение I.
   Когато списъкът на лицата с достъп до вътрешна информация съдържа посочения в параграф 2 допълнителен раздел, посочените в параграф 1 лица изготвят и редовно актуализират този раздел в електронен формат в съответствие с образец 2 от приложение I.
   4.   С посочените в параграф 3 електронни формати трябва по всяко време да се гарантира:

               а)

               поверителността на включената информация, като се направи необходимото списъкът на лицата с достъп до вътрешна информация да е достъпен само за точно определени лица в рамките на емитента, участника на пазара на квоти за емисии, тръжната платформа, провеждащото търга лице и тръжния инспектор, или всяко лице, действащо от тяхно име или за тяхна сметка, за които този достъп е необходим поради естеството на техните отговорности или тяхната длъжност;

               б)

               точността на информацията, съдържаща се в списъка на лицата с достъп до вътрешна информация;

               в)

               достъпът до предишните версии на списъка на лицата с достъп до вътрешна информация и възможността те да бъдат изтеглени.

         5.   Посоченият в параграф 3 списък на лицата с достъп до вътрешна информация се предава посредством определени от компетентния орган електронни средства. Компетентните органи публикуват на своя уебсайт електронните средства, които трябва да се използват. С тези електронни средства се гарантира запазването на пълнотата, целостта и поверителността на информацията по време на предаването.
   Член 3
   Емитенти на пазар за растеж на МСП
   За целите на член 18, параграф 6, буква б) от Регламент (ЕС) № 596/2014 емитент, чиито финансови инструменти са допуснати до търговия на пазар за растеж на МСП, предоставя на компетентния орган при поискване списък на лицата с достъп до вътрешна информация в съответствие с образеца в приложение II и във формат, с който се гарантира запазването на пълнотата, целостта и поверителността на информацията по време на предаването.
   Член 4
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 3 юли 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 март 2016 година.

            За Комисията

            Председател

         Jean-Claude JUNCKER

      (1)  ОВ L 173, 12.6.2014 г., стр. 1.

      (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).

      ПРИЛОЖЕНИЕ I
      ОБРАЗЕЦ 1

         Списък на лицата с достъп до вътрешна информация: раздел, свързан със [наименование на вътрешната информация, отнасяща се за конкретна сделка или основаваща се на конкретно събитие]

         Дата и час (на създаване на настоящия раздел на списъка на лицата с достъп до вътрешна информация, т.е. моментът на установяване на тази вътрешна информация):
         [
         гггг-мм-дд; чч:мм по UTC (координирано универсално време)
         ]

         Дата и час (последна актуализация): [
         гггг-мм-дд, чч:мм по UTC (координирано универсално време)
         ]

         Дата на предаване на компетентния орган: [
         гггг-мм-дд
         ]

                     Собствено(и) име(на) на лицето с достъп до вътрешна информация

                     Фамилно(и) име(на) на лицето с достъп до вътрешна информация

                     Фамилно(и) име(на) по рождение на лицето с достъп до вътрешна информация (ако се различава(т)

                     Служебен(ни) телефон(и) (номер на служебна пряка телефонна линия и на служебен мобилен телефон)

                     Наименование и адрес на дружеството

                     Отговорности на лицето и причина то да разполага с достъп до вътрешна информация

                     Получен (датата и часа, когато дадено лице е получило достъп до вътрешна информация)

                     Прекъснат (датата и часа, когато достъпът на дадено лице до вътрешна информация е прекъснат)

                     Дата на раждане

                     Национален идентификационен номер (ако е приложимо)

                     Лични телефонни номера (домашен и личен мобилен телефонен номер)

                     Личен пълен домашен адрес (улица, номер на улица, град, пощенски код, държава)

                  [Текст]

                  [Текст]

                  [Текст]

                  [Цифри (без интервал)]

                  [Адрес на емитента/участника на пазара на квоти за емисии/тръжната платформа/провеждащото търга лице/тръжния инспектор или третата страна за лицето с достъп до вътрешна информация]

                  [Текст, с който се описват ролята и отговорностите на лицето и причината то да бъде включено в този списък]

                  [гггг-мм-дд, чч:мм по UTC]

                  [гггг-мм-дд, чч:мм по UTC]

                  [гггг-мм-дд]

                  [Цифри и/или текст]

                  [Цифри (без интервал)]

                  [Текст: пълен личен адрес на лицето с достъп до вътрешна информация:

                              —

                              улица и номер

                              —

                              град

                              —

                              пощенски код

                              —

                              държава]

            ОБРАЗЕЦ 2

         Раздел на списък на лицата с достъп до вътрешна информация за лицата с постоянен достъп до цялата вътрешна информация

         Дата и час (на създаване на раздела за лицата с постоянен достъп до цялата вътрешна информация) [
         гггг-мм-дд, чч:мм по UTC (координирано универсално време)
         ]

         Дата и час (последна актуализация): [
         гггг-мм-дд, чч:мм по UTC (координирано универсално време)
         ]

         Дата на предаване на компетентния орган: [
         гггг-мм-дд
         ]

                     Собствено(и) име(на) на лицето с достъп до вътрешна информация

                     Фамилно(и) име(на) на лицето с достъп до вътрешна информация

                     Фамилно(и) име(на) по рождение на лицето с достъп до вътрешна информация (ако се различава(т)

                     Служебен(ни) телефон(и) (номер на служебна пряка телефонна линия и на служебен мобилен телефон)

                     Наименование и адрес на дружеството

                     Отговорности на лицето и причина то да разполага с достъп до вътрешна информация

                     Включено

                  (датата и часа, когато дадено лице е включено в раздела за лицата с постоянен достъп до цялата вътрешна информация)

                     Дата на раждане

                     Национален идентификационен номер (ако е приложимо)

                     Лични телефонни номера (домашен и личен мобилен телефонен номер)

                     Личен пълен домашен адрес

                  (улица, номер на улица, град, пощенски код, държава)

                  [Текст]

                  [Текст]

                  [Текст]

                  [Цифри (без интервал)]

                  [Адрес на емитента/участника на пазара на квоти за емисии/тръжната платформа/провеждащото търга лице/тръжния инспектор или третата страна за лицето с достъп до вътрешна информация]

                  [Текст, с който се описват ролята и отговорностите на лицето и причината то да бъде включено в този списък]

                  [гггг-мм-дд, чч:мм по UTC]

                  [гггг-мм-дд]

                  [Цифри и/или текст]

                  [Цифри (без интервал)]

                  [Текст: пълен личен адрес на лицето с достъп до вътрешна информация:

                              —

                              улица и номер

                              —

                              град

                              —

                              пощенски код

                              —

                              държава]

      ПРИЛОЖЕНИЕ II

         Образец на списъка на лицата с достъп до вътрешна информация, който трябва да бъде предаван от емитентите на финансови инструменти, които са допуснати до търговия на пазари за растеж на МСП

         Дата и час (на създаване): [
         гггг-мм-дд, чч:мм по UTC (координирано универсално време)
         ]

         Дата на предаване на компетентния орган: [
         гггг-мм-дд
         ]

                     Собствено(и) име(на) на лицето с достъп до вътрешна информация

                     Фамилно(и) име(на) на лицето с достъп до вътрешна информация

                     Фамилно(и) име(на) по рождение на лицето с достъп до вътрешна информация (ако се различава(т)

                     Служебен(ни) телефон(и) (номер на служебна пряка телефонна линия и на служебен мобилен телефон)

                     Наименование и адрес на дружеството

                     Отговорности на лицето и причина то да разполага с достъп до вътрешна информация

                     Получен (датата и часа, когато дадено лице е получило достъп до вътрешна информация)

                     Прекъснат (датата и часа, когато достъпът на дадено лице до вътрешна информация е прекъснат)

                     Национален идентификационен номер (ако е приложимо)
                  Или дата на раждане

                     Личен пълен домашен адрес (улица, номер на улица, град, пощенски код, държава)
                  (ако е наличен към момента на отправяне на искането на компетентния орган)

                     Лични телефонни номера (домашен и личен мобилен телефонен номер)
                  (ако са налични към момента на отправяне на искането на компетентния орган)

                  [Текст]

                  [Текст]

                  [Текст]

                  [Цифри (без интервал)]

                  [Адрес на емитента или на третата страна за лицето с достъп до вътрешна информация]

                  [Текст, с който се описват ролята и отговорностите на лицето и причината то да бъде включено в този списък]

                  [гггг-мм-дд, чч:мм по UTC]

                  [гггг-мм-дд, чч:мм по UTC]

                  [Цифри и/или текст или гггг-мм-дд за датата на раждане]

                  [Текст: пълен личен адрес на лицето с достъп до вътрешна информация:

                              —

                              улица и номер

                              —

                              град

                              —

                              пощенски код

                              —

                              държава]

                  [Цифри (без интервал)]


title: Регламент за изпълнение (ЕС) № 1033/2014 на Комисията от 29 септември 2014 година за определяне на представителните цени и размерите на допълнителните мита при внос на меласа в сектора на захарта, приложими от 1 октомври 2014 г.

text:
               30.9.2014

               BG

               Официален вестник на Европейския съюз

               L 284/42

         РЕГЛАМЕНТ ЗА ИЗПЪЛНЕНИЕ (ЕС) № 1033/2014 НА КОМИСИЯТА
   от 29 септември 2014 година
   за определяне на представителните цени и размерите на допълнителните мита при внос на меласа в сектора на захарта, приложими от 1 октомври 2014 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183 от него,
   като има предвид, че:

               (1)

               В Регламент (ЕО) № 951/2006 на Комисията (2) се предвижда цената CIF при внос на меласа за стандартното качество, определено в член 27 от посочения регламент, да се счита за „представителна цена“.

               (2)

               За определянето на представителни цени е необходимо да се вземе предвид цялата информация, предвидена в член 29 от Регламент (ЕО) № 951/2006, освен в случаите, предвидени в член 30 от посочения регламент, като според случая определянето може да се извърши по метода, предвиден в член 33 от същия регламент.

               (3)

               За коригирането на цени, които не се отнасят за стандартно качество, следва, в зависимост от качеството на предлаганата меласа, цените да се увеличат или намалят съгласно член 32 от Регламент (ЕО) № 951/2006.

               (4)

               При разлика между праговата (началната) цена на съответния продукт и представителната цена следва да се определят допълнителни мита при внос съгласно условията, посочени в член 39 от Регламент (ЕО) № 951/2006. В случай на суспендиране на митата при внос съгласно член 40 от посочения регламент, следва да се определят специални размери за тези мита.

               (5)

               Следва да се определят представителните цени и допълнителните мита при внос на меласа от кодове по КН 1703 10 00 и 1703 90 00 съгласно член 34 от Регламент (ЕО) № 951/2006.

               (6)

               С оглед на необходимостта да се осигури прилагането на тази мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните мита при внос на меласа от кодове по КН 1703 10 00 и 1703 90 00 са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 септември 2014 година.

            За Комисията,

            от името на председателя,

         Jerzy PLEWA

            Генерален директор на Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (ОВ L 178, 1.7.2006 г., стр. 24).

      ПРИЛОЖЕНИЕ
      Представителни цени и размери на допълнителните мита при внос на меласа в сектора на захарта, приложими от 1 октомври 2014 г.

                  (в евро)

                  Код по КН

                  Размер на представителната цена за 100 kg нетно тегло от съответния продукт

                  Размер на допълнителното мито за 100 kg нетно тегло от съответния продукт

                  Размер на митото, което се прилага при внос при суспендирането, посочено в член 40 от Регламент (ЕО) № 951/2006, за 100 kg нетно тегло от съответния продукт (1)

                  1703 10 00 (2)

                  13,48

                  —

                  0

                  1703 90 00 (2)

                  15,93

                  —

                  0

         (1)  Съгласно член 40 от Регламент (ЕО) № 951/2006 този размер заменя определената ставка на митото от Общата митническа тарифа за тези продукти.

         (2)  Определяне за стандартното качество, определено в член 27 от Регламент (ЕО) № 951/2006.


title: Регламент за изпълнение (ЕС) 2015/233 на Комисията от 13 февруари 2015 година за определяне на технически стандарти за изпълнение по отношение на валута, за която съответната централна банка има изключително тясно определение за приемливост в съответствие с Регламент (ЕС) № 575/2013 на Европейския парламент и на Съвета  Текст от значение за ЕИП

text:
               14.2.2015

               BG

               Официален вестник на Европейския съюз

               L 39/11

         РЕГЛАМЕНТ ЗА ИЗПЪЛНЕНИЕ (ЕС) 2015/233 НА КОМИСИЯТА
   от 13 февруари 2015 година
   за определяне на технически стандарти за изпълнение по отношение на валута, за която съответната централна банка има изключително тясно определение за приемливост в съответствие с Регламент (ЕС) № 575/2013 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 416, параграф 5 от него,
   като има предвид, че:

               (1)

               Съгласно член 416, параграф 3 от Регламент (ЕС) № 575/2013 от институциите се изисква да докладват като ликвидни активите, които отговарят на определени условия. В съответствие с трета алинея от същия член условието, че активите са приемливо обезпечение при стандартни операции по поддържане на ликвидността на централна банка в държава членка или на централната банка на трета държава, може да не се прилага за ликвидните активи, държани с цел покриване на изходящи ликвидни потоци във валута, за която съответната централна банка има изключително тясно определение за приемливост.

               (2)

               Като се отчита значението, което се отдава в Регламент (ЕС) № 575/2013 на определението, въз основа на което централна банка квалифицира даден актив като ликвиден, списъкът на валутите, за които съответната централна банка има изключително тясно определение за приемливост, трябва да бъде ограничен до тези валути, за които определяната от централната банка приемливост се отнася единствено до дълг на централното правителство и дългови инструменти, емитирани от централната банка, и не обхваща никакви други активи, които включват ликвидни активи в съответствие с допълнителните изисквания, установени в членове 416 и 417 от посочения регламент.

               (3)

               Европейският банков орган (ЕБО) извърши оценка въз основа на най-добрите налични знания, предоставени от компетентните органи на държавите членки относно критериите за приемливост, определени от централната банка по отношение на съответната валута. Що се отнася до България, оценката показа, че централната банка не предоставя ликвидност на институциите освен при наличие на изключителни обстоятелства. При възникване на ликвиден риск, който може да засегне стабилността на банковата система, Българска народна банка може да предостави на платежоспособна банка заеми в лева със срок не по-дълъг от три месеца, ако те са напълно обезпечени със залог на злато, чуждестранна валута или други подобни високоликвидни активи. Следователно българският лев следва да се разглежда като валута, за която централната банка има изключително тясно определение за приемливост.

               (4)

               Настоящият регламент е изготвен въз основа на проектите на технически стандарти за изпълнение, предадени на Комисията от ЕБО.

               (5)

               ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците в банковия сектор, създадена съгласно член 37 от Регламент (ЕС) № 1093/2010 на Европейския парламент и на Съвета (2),

         ПРИЕ НАСТОЯЩИЯ РЕГЛАМЕНТ:
   Член 1
   Валутите, за които съответната централна банка има изключително тясно определение за приемливост и които отговарят на посочените в член 416, параграф 3, трета алинея от Регламент (ЕС) № 575/2013 условия, са посочени в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 февруари 2015 година.

            За Комисията

            Председател

         Jean-Claude JUNCKER

      (1)  ОВ L 176, 27.6.2013 г., стр. 1.

      (2)  Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).

      ПРИЛОЖЕНИЕ
      Български лев (BGN)


title: Регламент за изпълнение (ЕС) № 761/2012 на Комисията от 21 август 2012 година за установяване на стандартни стойности при внос с цел определяне на входната цена на някои плодове и зеленчуци

text:
               22.8.2012

               BG

               Официален вестник на Европейския съюз

               L 226/3

         РЕГЛАМЕНТ ЗА ИЗПЪЛНЕНИЕ (ЕС) № 761/2012 НА КОМИСИЯТА
   от 21 август 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 август 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  57,4

                  ZZ

                  57,4

                  0707 00 05

                  MK

                  66,1

                  TR

                  91,2

                  ZZ

                  78,7

                  0709 93 10

                  TR

                  104,8

                  ZZ

                  104,8

                  0805 50 10

                  AR

                  96,2

                  CL

                  88,4

                  TR

                  95,0

                  UY

                  89,4

                  ZA

                  94,2

                  ZZ

                  92,6

                  0806 10 10

                  BA

                  61,1

                  EG

                  205,6

                  TR

                  149,5

                  ZZ

                  138,7

                  0808 10 80

                  BR

                  111,9

                  CL

                  124,8

                  NZ

                  128,4

                  UY

                  68,3

                  ZA

                  101,8

                  ZZ

                  107,0

                  0808 30 90

                  AR

                  111,1

                  CN

                  56,0

                  TR

                  136,8

                  ZA

                  92,0

                  ZZ

                  99,0

                  0809 30

                  TR

                  165,2

                  ZZ

                  165,2

                  0809 40 05

                  BA

                  64,1

                  IL

                  85,4

                  ZZ

                  74,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.